als_Latn dik_Latn sag_Latn
Bulku: Kukësi? Bëmë detyrën. Derbi, një “borxh” tifozëve
Derbi ndaj Partizanit vjen në një moment të mirë për Tiranën, pasi në fundjavë bardheblutë mposhtën Kukësin, një kundërshtar direkt në garën për titull. 24 herë kampionët dhuruan një nga ndeshjet më të mira të sezonit, tek e cila shohin pikën e nisjes për sfidën më të shumëpritur të sezonit. Pavarësisht këtij suksesi kapiteni Ervin Bulku mendon se skuadra nuk ka arritur ende asgjë, duke u treguar një profesionist i vërtetë. “Ndaj Kukësit kemi bërë vetëm detyrën. Nuk ndjekim asnjë skuadër, por bëjmë punën tonë dhe shohim ndeshjen e radhës. Një ekip si Tirana e kënaq vetëm fitorja dhe tre pikët janë të njëjta me çdo kundërshtar”.
Derbi – Me arkivimin e sfidës ndaj kampionëve të dimrit, tashmë Tirana kthen vëmendjen te derbi i shumëpritur, një sfidë e prapambetur e javës së 24-t, e cila do të luhet ditën e enjte. Derbi i kryeqytetit do të luhet në “Qemal Stafa”, ku mesfushori deklaron: “Tirana e di çdo të thotë derbi dhe i kemi një borxh tifozëve. Shpresojmë t’ia kthejmë këtë borxh. Gjëja më e bukur është që derbi do të luhet në “Qemal Stafa” dhe kështu i ka hije kësaj sfide. Do të ishte humbje e madhe nëse derbi do të luhej jashtë kryeqytetit, pasi këtë na e treguan ndeshjet e luajtura në dy fazat e para. Shpresojmë që stadiumi të jetë plot dhe në fund të fitojë Tirana”.
Titulli – Tirana nuk i ka vetëm derbin borxh tifozëve, të cilët prej 6 vitesh janë të dëshiruar për t’iu rikthyer suksesit në kampionat. Ervin Bulku kërkon t’i marrë gjërat me radhë, për të arritur aty ku është objektivi i kësaj skuadre. “Më mirë ia lejmë radhës. Ti shlyejmë tifozëve borxhin e parë, pasi nëse e realizojmë këtë atëherë titulli afrohet edhe më shumë”. Tirana shkon në derbi me grupin të plotësuar, pasi me skuadrën në stërvitjen e parë të javës kundër Partizanit është bashkuar edhe sulmuesi Elis Bakaj, që ka vijuar i diferencuar stërvitjen.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn